[{"text_idx": "#000000", "text": "Nele-Eva Steinfeld, muusikaajakirjanikJan 27, 2019"}, {"text_idx": "#000001", "text": "86-aastaselt suri maailmakuulus prantsuse helilooja ja dz\u030ca\u0308sspianist Michel Legrand, kelle loomingust on tuntuim muusika filmile \u201cCherbourg\u2019i vihmavarjud\u201d. La\u0308inud aasta detsembris pidi ta esinema Tallinnas Alexela kontserdimajas, ent ja\u0308ttis no\u0303rgenenud tervise to\u0303ttu kontserdi a\u0308ra. Pressiesindaja so\u0303nul oli see kolmas esinemine, mille Legrand oli viimase 21 aasta jooksul a\u0308ra ja\u0308tnud. Muusikalegend oli pa\u0308rast haigust siiski tegus ning plaanis aprillis Pariisis kontserte anda. Rohkem kui 50 aastat kestnud karja\u0308a\u0308ri jooksul kirjutas Legrand muusika enam kui 200 filmile ja teleprojektile ning hulgaliselt laule. 1968 pa\u0308lvis ta esimese Oscari lauluga \u201cThe Windmills of Your Mind\u201d filmist \u201cThomas Crowni afa\u0308a\u0308r\u201d. 1971 ja 1983 ja\u0308rgnes veel kaks Oscarit, vastavalt filmide \u201cSummer of 42\u201d ja \u201cYentl\u201d muusika eest. Samuti on ta saanud viis Grammyt ja u\u0308he Kuldgloobuse. Muusika filmidele \u201cCherbourg\u2019i vihmavarjud\u201d (1964) ja \u201cRochefort\u2019i tu\u0308drukud\u201d (1967) olid heliloojale esimesed Oscari nominatsioonid. Va\u0308ga tuntud on ka tema muusika filmile \u201cElada oma elu\u201d (1962).\nLegrand lo\u0303petas 1952. aastal Pariisi konservatooriumi. Dz\u030ca\u0308sspianistina on ta va\u0308lja andnud mitu heliplaati, neist viimase koos dz\u030ca\u0308ssilegend Miles Davisega. Ta on esinenud ka dirigendi ja klassikalise pianistina."}, {"text_idx": "#000002", "text": "Ludwig van Beethoven ei olegi Beethoven"}]